شەفەق نیوز/ سەرچەوەیگ ئەمنی لە پارێزگای زیقار، ئمڕوو یەکشەممە، خەوەردا ک چەتەیگ وە شەۊی ژن چگەسە ناو ماڵیگ خریاسە فرووشتن لەناوڕاس شار ناسریە.
سەرچەوەگە ئەرا ئاژانس شەفەق نیوز وت: یەکیگ لە ماڵەیلە لە ناوچەی حەی رافدەین ناوڕاس شار ناسریە خریاسە فرووشتن، و زنیگ دەمچەو پووشیاگ لەبان نرخەگەی پرسیار و هەنای چگەسە ناو ماڵەگە، وەناکاوەو پیاویگ وە شەۊی ژنانە و دەمچەو پووشیاگ لەپشتی چگەسە ناو، چەک لەڕۊی کەسەیل ناو ماڵەگە دراوەدیە.
وتیش: چەتەگە داوای شۊن پۊل ناو ماڵەگە کرد، و ١٠ مەلیۆن دینار عراقی دزین، و وەرەو شۊن نادیاریگ واین.
